
Spolu tvoríme miesto, kam patríme.


Sme školou, kde sa poznáme, spolupracujeme a dôverujeme si.
Sme miestom, kde dieťa aj dospelý vie, že má za kým prísť, že môže byť sám sebou a kde spoločne tvoríme o trochu lepší svet.

1. Úvod



Vzdelávanie pre 21. storočie sa má vyznačovať otváraním príležitostí na poznávanie, prijatím každého človeka (inkluzívna škola), zodpovednosťou za udržateľnosť života na Zemi (zelená škola), podporovaním efektívneho a bezpečného využívania digitálnych technológií vo výchove a vzdelávaní (digitálna škola).

Žiak – učiteľ - rodič

V škole 21. storočia majú všetci možnosť spoluvytvárať obsah a formy vzdelávania, spoločne sa vlastnou aktivitou učiť a zlepšovať:

· Žiak je hlavným aktérom spoluzodpovedným za svoje vzdelávanie.

· Učiteľ aktívne sprevádza žiaka a vytvára príležitosti na efektívne učenie sa, ale zároveň má dostatočný priestor a podporu na vlastný rozvoj.

· Rodič je prizývaný k aktívnemu podieľaniu sa na tvorbe kultúry školy a k aktívnej podpore podoby výchovno-vzdelávacieho procesu.

Východisko, že učiteľ vzdeláva žiaka odovzdávaním vedomostí už v 21. storočí neobstojí. Schopnosť zrozumiteľne vysvetliť učivo bude stále výhodou kvalitného učiteľa, oveľa dôležitejšou sa však stane schopnosť učiteľa rozumieť procesom prebiehajúcim v mysli žiaka počas jeho učenia sa: ako rozmýšľa o zadanej úlohe, ako si volí stratégie na jej riešenie, ako postupy riešenia vykonáva a ako pristupuje k identifikácii a prekonávaniu chýb, ako uvažuje o hodnotách, o svojom prežívaní a konaní. Pred učiteľom tiež stojí úloha podporiť tvorivosť detí, spolu s nimi hľadať priestor a rôzne spôsoby sebavyjadrenia a snažiť sa o pochopenie rozmanitých spôsobov vyjadrenia iných ľudí. S tým súvisí aj pripravenosť učiteľa vytvárať priestor žiakovi samostatne sa zamyslieť nad riešením rôznych typov úloh. Súčasťou vzdelávacieho procesu musí byť reflexia procesu učenia, konania a vyjadrenia. Žiak má byť vedený k tomu, aby vedel opísať (reflektovať) svoje myšlienkové postupy a stratégie učenia a riešenia úloh (metakognícia, metaučenie) a na základe toho zdokonaľovať svoju schopnosť učiť sa, vnímať svoj osobnostný potenciál a preberať zodpovednosť za vlastné učenie sa a rozvoj. Žiak má byť tiež podporovaný v zámernej konfrontácii uvažovania a konania s etickými hodnotami a podnecovaný k tvorivosti.

Ciele a obsah vzdelávania

Ťažisko vzdelávania sa v 21. storočí presúva z memorovania poučiek a zapamätávania izolovaných faktov na systematické a zámerné rozvíjanie všestrannej a funkčnej gramotnosti v súlade s požiadavkami spoločnosti, ktorú dokáže uplatniť v každodennom osobnom a spoločenskom živote a pri napĺňaní svojich osobných, vzdelávacích, kultúrnych a sociálnych potrieb. Dôvodom je, že len šírka osvojených vedomostí už nestačí. Pred učiteľom i žiakom stoja náročnejšie méty: ide o hĺbku učenia (sa), schopnosť dávať veci do súvislostí. Práve vďaka tomu sa ľudia 21. storočia budú vedieť zapájať do zložitých výziev, prispôsobiť sa novým situáciám, preberať zodpovednosť a riešiť zložité problémy, kriticky pristupovať k informáciám, tvoriť a spolupracovať v rôznorodých tímoch.

Vízia vzdelávania pre 21. storočie

“Učíme (sa) samostatne myslieť a zodpovedne konať na základe hodnôt, vedomostí a dát.”

Obrázok 1. Obrátené kurikulum – vizualizácia zmeny v obsahu vzdelávania












	

	

2. Konkrétne ciele výchovy a vzdelávania


Základné vzdelávanie poskytuje ucelené a komplexné základy všeobecného vzdelania, ktoré dáva všetkým žiakom predpoklady na porozumenie životu, osvojenie nástrojov učenia sa a základnej orientácie vo svete. Poskytuje základy kultúrnej gramotnosti a podporuje motiváciu k ďalšiemu vzdelávaniu a celoživotnému učeniu sa.

Charakteristika školy

Základná škola, Kulíškova 8, Bratislava je plnoorganizovanou školou s vyučovacím jazykom slovenským, ktorá zabezpečuje výchovu a vzdelávanie žiakov 1. – 9. ročníka od roku 1952. Na prvom aj druhom stupni má v každom ročníku paralelné triedy, ktoré navštevujú žiaci z mestskej časti Ružinov a okolitých obcí. Výchovno-vzdelávací proces zabezpečuje kvalifikovaný pedagogický kolektív. 

Areál školy je zrekonštruovaný a vybavený multifunkčným ihriskom, tenisovým dvorom, bežeckou dráhou. Súčasťou vonkajšieho areálu je environmentálna učebňa a „Posedenie pod čerešňou“.
Sme škola, ktorá využíva moderné vzdelávacie metódy zamerané na rozvoj všetkých gramotností žiakov. Učíme žiakov kriticky myslieť, aktívne pristupovať k riešeniu problémov, prijímať rozhodnutia na základe poznatkov, zodpovedne a bezpečne využívame digitálne technológie. 
Naša škola kladie dôraz aj na rozvoj pohybových schopností žiakov, s cieľom upevniť si vlastné zdravie a zároveň poskytnúť dostatok pohybových možností všetkým žiakom školy. 
Sme školou zdravého životného štýlu, pretože zdravé školské prostredie podporuje žiakov, pedagógov a ostatných zamestnancov konať vedome, s poznatkami o aktívnom pohybe, životnom prostredí a o dopade na fyzické a duševné zdravie. 
Sme školou rešpektu a tolerancie. Podporujeme rozvoj sociálnych kompetencií žiakov, posilnenie jednotlivých zložiek emocionálnej inteligencie so zameraním na komunikáciu, toleranciu a rešpekt. Tolerovanie odlišností, budovanie vzájomného porozumenia, rešpektovanie iných názorov. Taktiež sme školou, ktorá podporuje rozvíjanie jazykových zručností v cudzom jazyku, tak, aby žiak dokázal komunikovať okrem materinského jazyka aspoň jedným cudzím jazykom.
Zriaďovateľom školy je Miestny úrad Ružinov. Od roku 1995  škola funguje ako rozpočtová organizácia zriaďovateľa a má právnu subjektivitu. Školu manažérsky riadi riaditeľka školy a má dvoch pedagogických zástupcov, ktorí sú zodpovední za výchovno-vzdelávací proces. Súčasťou školy je školský klub detí a školská jedáleň, ktorá má svoju vedúcu.
	
	



3. Vízia a strategické ciele školy

Učíme žiakov životným zručnostiam s dôrazom na :


· ich individuálne potreby a potenciál každého žiaka,
          •        rozvoj pozitívnych medziľudských vzťahov,


Aktívny žiak – učenie v súvislostiach
                          - orientácia na vnútorné prežívanie
                          - učiť sa ako učiť
                          - radosť z učenia


Učiteľ ako sprievodca – konštruktívne vyučovanie
                                             - práca s chybou
                                             - rovesnícke vyučovanie
                                             - práca s osobnými cieľmi



Inkluzívne stratégie – skupinová práca
                                       - možnosť výberu
                                       - reflexia
                                       - diferenciácia a individualizácia vyučovania


Región – kultúrne dedičstvo
               - zážitkové vyučovanie
               - zachovávanie tradícií

Čím sa vyznačujeme: 

• vyučovaním cudzích jazykov, dlhoročnou tradíciou rozšíreného vyučovania športovej 
   prípravy od 5. po 9. ročník
• modernými vyučovacími prístupmi: vyučovanie anglického jazyka metódou CLIL  
  s anglickými lektormi 
• rozvojom finančnej gramotnosti – projekt - FINQ
• pravidelným pohybom a zdravým životným štýlom cez program O2 Športová akadémia  
  Mateja Tótha. 
• využívaním a vzájomným prepájaním IKT v jednotlivých predmetoch, ktoré prepájame  
  s reálnymi situáciami 
• rozšírením výučby TSV zameranej na Tenis




                                                                                                                                                     

Zameranie školy:

Poslaním našej školy je poskytnúť modernú cestu výchovy a vzdelávania k aktívnym, múdrym, spolupracujúcim a šťastným žiakom. Našou snahou je pripraviť ich na reálny pracovný život a aktívne riešenie problémov. Každému žiakovi sa snažíme poskytovať individuálny prístup a orientujeme sa na osobnosť žiaka, a to nielen v čase vyučovania, ale aj v popoludňajších hodinách v školskom klube detí a v centre voľného času. Veríme, že základom kultúry našej školy sú hodnoty ako kvalitné vzdelanie prepojené na reálny život, dobré a zdravé medziľudské vzťahy, sloboda človeka, možnosť výberu, empatia, úcta k sebe a k iným, výchova príkladom, trpezlivosť a tolerancia, vzájomná spolupráca.

Naša škola je miestom, kde žiaci aj učitelia dosahujú v priateľskom, podporujúcom prostredí svoje maximálne výkony pri objavovaní a chápaní sveta v súvislostiach.

Podporujeme Pravidlo troch „Z“ – učenie musí byť zaujímavé, zmysluplné a zvládnuteľné. Škola vytvára otvorené, spolupracujúce spoločenstvo, kde sa uskutočňuje zmysluplné učenie pre život v 21. storočí s možnosťou výberu a rozvíja sa celá osobnosť dieťaťa aj učiteľa. Vytvárame príležitosti pre spoluprácu medzi rodinou, školou a komunitou.

Škola reflektuje na neustále napredujúci vývoj digitálnych technológií, ponúka žiakom možnosť bezpečne a zodpovedne pracovať s najmodernejšími digitálnymi zariadeniami a výukovými softvérmi.

Žiakom vytvárame príležitosť komunikovať v dvoch cudzích jazykoch (anglický, nemecký) na vyučovaní. Okrem toho ponúkame žiakom možnosť zvýšenia jazykovej zručnosti v oblasti cudzích jazykov využívaním CLIL metódy a zapojením do plnenia úloh v rámci medzinárodných projektov Erasmus, e-Twinning.


Školský podporný tím zložený zo školskej špeciálnej pedagogičky, školských psychologičiek, logopéda a koordinátorky prevencie, 7 pedagogických asistentov a kariérovej poradkyne poskytuje našim žiakom podporu v oblastiach špeciálnej pedagogiky, wellbeingu, prevencie, kariérového poradenstva.

Organizačnou zložkou školy je Školský klub detí, ktorý ponúka zmysluplné využívanie času po skončení vyučovania.





 	

Strategické ciele školy

Inklúzia

· Rozvíjať každého žiaka podľa jeho schopností a predpokladov, umožniť mu zažiť

úspech	v školskom	prostredí.	Zabezpečiť	každému	žiakovi	rovnaký	prístup

k vzdelávaniu.

· Zlepšiť podmienky na výchovu a vzdelávanie žiakov s uplatnením podporných opatrení v spolupráci so Školským podporným tímom a odbornými zamestnancami

z príslušného CPP v Rožňave.

Aktívny žiak a učiteľ ako jeho sprievodca

· Zvyšovať a rozvíjať sociálnu a emocionálnu gramotnosť žiaka zavedením vyučovacieho predmetu kruh komunity v každom ročníku v 1. cykle a vo 4. ročníku 2. cyklu a vyučovacieho predmetu výchova k životným zručnostiam v 5. ročníku 2. cyklu

a vo všetkých ročníkoch 3. cyklu. Podporovať metakognitívne poznanie a metakognitívnu reguláciu žiaka.

· Zlepšiť u žiakov využívanie kritického myslenia a argumentácie pre účinné riešenie problémov využitím disponibilných hodín matematiky v 5. a 9. ročníku a implementáciou úloh rozvíjajúcich vyššie myšlienkové procesy.

· Podporovať aktívne učenie sa žiakov vo všetkých vzdelávacích oblastiach v každom ročníku prostredníctvom zvýšenia počtu vyučovacích hodín s využitím aktivizujúcich metód, bádania, skupinovej práce a zavedením formy blokového vyučovania v konkrétnom predmete.

· Rozvíjať  digitálnu  gramotnosť  u žiakov  zvýšením  počtu  vyučovacích  hodín  s

podporou digitálnych technológií vo všetkých vzdelávacích oblastiach v každom ročníku a využitím disponibilnej hodiny na vyučovanie predmetu informatiky v 9. ročníku. Do edukačného procesu nepretržite implementovať nové trendy vo vývoji digitálnych technológií a podporovať ich bezpečné využívanie.

· Podporovať u žiakov rozvoj a budovanie pozitívneho vzťahu k anglickému jazyku prostredníctvom zavedenia vyučovacieho predmetu hravá angličtina v 1. a 2. ročníku.

Posilňovať u žiakov dosiahnutie úrovne A2 v anglickom jazyku a úrovne A1 v nemeckom jazyku využívaním disponibilných hodín anglického jazyka (4 hod v 5.-

9. ročníku) a nemeckého jazyka (6 hod v 7.- 9. ročníku).

	
	




· Implementovať metódu CLIL v predmetoch a v triedach, v ktorých vyučuje pedagóg anglický jazyk v kombinácii s ďalším vyučovacím predmetom z dôvodu praktického uplatnenia slovnej zásoby a dosahovania požadovanej úrovne A2 na konci

3. cyklu.

· Zaviesť a realizovať slovné hodnotenie žiakov v každom ročníku a v každom vyučovacom predmete 1. cyklu a poskytovať efektívnu spätnú väzbu zákonnému zástupcovi žiaka.

Zvýšiť vnútornú motiváciu žiaka k učeniu sa uplatňovaním techník formatívneho hodnotenia a pomocou hodnotiaceho portfólia vo všetkých ročníkoch a v každej vzdelávacej oblasti.

· Zvýšiť rozvoj komplexných spôsobilostí žiakov zavedením tematického vyučovania v 1. cykle naprieč všetkými vzdelávacími oblasťami.

· Podporovať ďalšie vzdelávanie pedagogických a odborných zamestnancov v oblasti regionálnej výchovy, stratégií a metód vyučovania, hodnotenia žiakov, digitálnych zručností, tvorby nového školského vzdelávacieho programu podľa ich schválených plánov profesijného rozvoja formou aktualizačných, inovačných, špecializačných vzdelávaní, okresných zasadnutí MZ/PK v spolupráci s RCPU, NIVAM a inými vzdelávacími inštitúciami.

· Posilniť vzájomnú spoluprácu a dôveru učiteľ – rodič návrhom a realizáciou jedného netradičného rodičovského združenia v každej triede v priebehu školského roka s aktívnou účasťou rodičov.

· Prehlbovať profesijný rozvoj pedagogických a odborných zamestnancov, podnecovať ich reflexiu a sebareflexiu a zefektívňovať edukačný proces prostredníctvom:

a.	realizáciou aktivity	„Učiteľský klub“ s dôrazom	na vzájomnú	diskusiu a zdieľanie príkladov dobrej praxe,

b. vzájomnými návštevami vyučovacích hodín pedagógov v rámci vzdelávacích oblastí.

· Vytvoriť v priestoroch školy odbornú učebňu prírodovedných predmetov

(BIO, FYZ, CHE) z dôvodu realizácie zážitkových a bádateľských aktivít pri delenom počte žiakov.







	

Výchovno-vzdelávacie ciele školy na úrovni cyklov:


4. Stupne vzdelania

Stupne vzdelania a dĺžka štúdia

Základné vzdelávanie má deväť ročníkov. Vnútorná štruktúra kurikula základného vzdelávania reflektuje potrebnú rôznorodosť vzdelávacích ciest žiakov a je usporiadaná do troch po sebe idúcich a na seba nadväzujúcich vzdelávacích cyklov. 
Prvý cyklus tvorí 1. až 3. ročník, druhý cyklus tvorí 4.až 5. ročník a tretí cyklus tvorí 6. až 9. ročník. Vzdelávacie štandardy jednotlivých cyklov stanovujú obsah vzdelávania a očakávané učebné výstupy na ich konci. Prvý a druhý cyklus spolu predstavuje prvý stupeň základnej školy a tretí cyklus predstavuje druhý stupeň. Dĺžka trvania prvého stupňa základného vzdelávania podľa tohto vzdelávacieho programu je päť (5) rokov. Dĺžka trvania druhého stupňa základného vzdelávania podľa tohto vzdelávacieho programu je štyri (4) roky. 

Prvý cyklus (1. – 3. ročník ZŠ): Uvádzanie do gramotnosti 
Úlohou prvého cyklu je, aby žiak získal vzťah k učeniu sa, vytvoril si pracovné návyky a pracovný režim, aktívne sa zapájal do práce, využíval kreativitu pre zlepšovanie svojich myšlienok. Vyučovanie ťažiskovo zabezpečuje učiteľ s aprobáciou na primárne vzdelávanie. 

Druhý cyklus (4. – 5. ročník ZŠ): Zvládnutie základov gramotnosti 
Úlohou druhého cyklu je, aby žiak dokázal bezpečne a jasne komunikovať svoje pocity, potreby a hranice, vyjadroval pre ne pochopenie u seba aj u iných a reflektoval svoje konanie a postoje. Zámerom súčasne je, aby žiak rozlišoval medzi faktami, domnienkami a hodnoteniami a aby nadobudol väčšiu samostatnosť v učení a prevzal časť zodpovednosti za svoje učenie, uvedomil si, čo je oblasťou jeho záujmu a čomu by sa chcel hlbšie venovať. Vyučovanie zabezpečujú spoločne a vyvážene učitelia s aprobáciou na primárne vzdelávanie a učitelia so špecializáciou na konkrétnu vzdelávaciu oblasť alebo vyučovací predmet.

Tretí cyklus (6. – 9. ročník ZŠ): Rozvinutá gramotnosť 
Úlohou tretieho cyklu je, aby žiak okrem rozvinutia všetkých gramotností dostal priestor aj na hlbší rozvoj v oblastiach svojho záujmu a vytvoril si tak predstavu o svojej profesijnej 6 budúcnosti. V tomto kontexte cieľom je, aby vyjadroval záujem a bol motivovaný k samostatnej práci, pýtal si spätnú väzbu a pravidelne využíval kreatívny proces, analýzu, vyhodnocovanie a overovanie informácií pri učení sa. Vyučovanie zabezpečujú ťažiskovo učitelia so špecializáciou na konkrétnu vzdelávaciu oblasť alebo vyučovací predmet.“


Základné vzdelanie sa formálne člení na primárne vzdelanie a nižšie stredné vzdelanie.

Úspešným absolvovaním 2. cyklu základného vzdelávania získa žiak primárne vzdelanie1 (ISCED 1) a úroveň 1 Slovenského kvalifikačného rámca/Európskeho kvalifikačného rámca (SKKR /EKR: 1). Úspešným absolvovaním 3. cyklu základného vzdelávania získa žiak nižšie stredné vzdelanie (ISCED2) a úroveň 2 Slovenského kvalifikačného rámca/Európskeho kvalifikačného rámca (SKKR/EKR: 2).


Vymedzenie vlastných cieľov 
Profil žiaka našej školy predstavuje jeho postupný rozvoj po dosiahnutí stanovených cieľov od nástupu do školy až po ukončenie vzdelávania na Základnej škole, Kulíškova 8, Bratislava. 
Cieľ 1. cyklu: Ukáž mi, ako to zvládnuť: 
Do konca 3. ročníka bude žiak schopný: 
• Identifikovať a používať aspoň tri základné nástroje učenia sa (napr. plánovanie učenia,   
  používanie pomôcok, samostatná práca na úlohe). 
• Vyjadriť vlastný názor v jednoduchých vetách v triednej diskusii na tému podľa učebného  
   plánu (napr. „Čo sa mi páčilo na knihe?").
• Použiť desať základných fráz v cudzom jazyku (napr. predstavenie, pozdravy, čísla, farby, 
   jednoduché otázky). 
• Uplatniť základné princípy kritického myslenia – napríklad rozlíšiť fakt od názoru v  
   jednoduchom texte alebo príbehu.
 • Identifikovať aspoň tri svoje silné stránky alebo talenty a pomenovať, v čom sa chce 
   zlepšiť. 
• Vytvoriť vlastný tvorivý výstup (napr. obrázok, príbeh, riešenie úlohy), v ktorom prejaví 
   svoju kreativitu. 
• Pravidelne sa zapájať do pohybových aktivít v rámci školského dňa a pomenovať aspoň 3 
   princípy zdravého životného štýlu. 
Cieľ 2. cyklu: Môžeme robiť spoločne, ja to už dokážem: 
Do konca 5. ročníka bude žiak schopný:
 • Naplánovať si aspoň jeden týždeň učenia a vyhodnotiť, čo fungovalo a čo nie (napr. 
   prostredníctvom denníka učenia). 
• Použiť aspoň dve efektívne stratégie učenia (napr. myšlienkové mapy, podčiarkovanie 
  kľúčových slov, tvorba otázok k textu).                                                                                                                                                     
• Rešpektovať názory iných v diskusii a uviesť aspoň dva argumenty na podporu svojho 
    názoru.
 • Použiť aspoň tridsať fráz v cudzom jazyku v bežnej komunikácii (napr. predstavenie, opis 
   seba, vyjadrenie základných potrieb). 
• Prečítať a analyzovať rôzne typy textov (napr. príbeh, článok, návod) a správne odpovedať  
  na otázky k nim. 
• Použiť kritické myslenie na overenie informácie – napríklad vyhľadať a porovnať dva zdroje 
  o tej istej téme. 
• Identifikovať svoj talent a navrhnúť konkrétny spôsob, ako ho rozvíjať (napr. zapojiť sa do 
  krúžku, prezentovať svoj projekt). 
• Vytvoriť a odprezentovať vlastný tvorivý projekt (napr. jednoduchá prezentácia, poster, 
  skupinová práca). 
• Pravidelne sa venovať pohybovým aktivitám a vedome uplatňovať aspoň tri zdravé návyky  
  vo svojom živote. 

 Cieľ 3. cyklu: Ukážem Ti, ako to zvládnuť: 
Do konca 9. ročníka bude žiak schopný: 
• Stanoviť si aspoň tri konkrétne vzdelávacie ciele na polrok a samostatne ich vyhodnotiť. 
• Pripraviť a obhájiť vlastný argumentačný prejav (napr. v diskusii, eseji, projekte) so 
  správnym používaním dôkazov. 
• Komunikovať v cudzom jazyku v situáciách bežného života (napr. simulácia nákupu, 
  cestovania, e-mailovej komunikácie). 
• Správne interpretovať a aplikovať informácie z rôznych zdrojov (napr. z článkov, grafov, 
   výskumov) do reálnych úloh. 
• Použiť kritické myslenie na riešenie problémov – napríklad vytvoriť hypotézu a overiť ju na 
   základe dostupných informácií. 
• Využiť svoj talent na konkrétnu činnosť alebo projekt, ktorý má prínos pre komunitu (napr. 
   škola, obec, online priestor). 
• Navrhnúť inovatívne riešenie problému alebo situácie (napr. ekologický nápad, 
   technologická novinka, vylepšenie školského prostredia). 
• Pravidelne sa venovať pohybovým aktivitám a dodržiavať zásady zdravého životného štýlu s 
   konkrétnymi cieľmi (napr. zvýšiť fyzickú výdrž, lepšie stravovanie).


	
5. Formy výchovy a vzdelávania

Výchova a vzdelávanie v našej škole prebieha dennou formou štúdia. Vyučovanie sa začína o 8.00 hod. rannými kruhmi.

Vyučovanie prebieha aj formou blokov v kombinácii s klasickými 45 minútovými hodinami, pričom počet hodín, počas ktorých sa výchovno-vzdelávacia činnosť uskutočňuje touto formou a ich obsahové zameranie bolo prerokované na Pedagogickej rade a je zachovaná celková časová dotácia predmetu podľa učebného plánu.

Škola využíva ďalšie formy vyučovania ako outdoorové vyučovanie, tandemové vyučovanie, zážitkové vyučovanie a projektové vyučovanie...

Blokové vyučovanie

Blok - vyučovacia jednotka v triede, ktorá trvá 90 minút. Vyučovací deň tvoria dva dopoludňajšie bloky po ktorých nasledujú 45 minútové hodiny.

Postavené je na prepájaní učiva a napĺňaní výkonových štandardov situáciami z reálneho života s činnosťami žiakov. Blokové vyučovanie v 1. a 2. cykle sa plánuje cez mapu mysle - tému dňa, kde sú úlohy integrované cez všetky predmety v jednom dni.

Téma je motivačná, aby naladila a vtiahla žiakov na aktívnu a objavnú činnosť, individuálnu prácu na zadanej aplikačnej úlohe, skupinovú prácu, prezentáciu individuálnej alebo skupinovej práce, spätnú väzbu formou sebahodnotenia aj slovného hodnotenia učiteľom.


45 minútové vyučovacie hodiny

Využívajú sa v celej škole po druhom vyučovacom bloku, podľa platného rozvrhu hodín.


Tandemové vyučovanie

Pri tandemovom vyučovaní vyučujú spolu dvaja pedagogickí zamestnanci, ktorí zároveň spolupracujú aj na plánovaní , realizácii a reflexii danej vyučovacej hodiny. Výhodou tohto vyučovania je, že sa žiaci učia aktívne, výchovno-vzdelávací proces je dynamickejší s možnosťou individuálneho prístupu k žiakom. Žiaci zažívajú odbornú diskusiu, čím sa zároveň rozvíja ich kritické myslenie. Týmto vyučovaním sa rozvíjajú kompetencie učiteľov, ide u užšiu spoluprácu dvoch pedagogických zamestnancov. Využívame k tomu spravidla pedagogické asistentky, podporný tím alebo vychovávateľky ŠKD.

	
	



Outdoorové vyučovanie - vzdelávanie vo vonkajšom školskom prostredí

S cieľom kvalitatívneho zlepšenia výchovno - vzdelávacieho procesu sa škola zameria na využívanie troch hniezd outdoorového vyučovania na školskom dvore, ktoré sú prispôsobené na tento druh vyučovania. Jedná sa konkrétne o tematicky zameranú časť Enviro Kulíška, bylinkovú sušiareň, mobilné záhradky a exteriérovú triedu. Využívajú sa prevažne na vyučovanie predmetov prírodovedného charakteru, no rovnako aj na vyučovanie ktoréhokoľvek vyučovacieho predmetu.

Exkurzie

Cieľom tematických exkurzií je bližšie spoznávať prostredie rôznych úradov, inštitúcií a organizácií v regióne, prepájať učenie so životom.

Tematické exkurzie : Hasičská zbrojnica, Polícia SR,  knižnica , Galéria, RÚVZ...

Zážitkové vyučovanie

Našim cieľom je posilniť rozvoj osobnosti, sebapoznanie, lepšiu kooperáciu tímu, odhalenie silných a slabých miest tímovej práce, rozvoj kreativity a posilnenie spontánnosti. Prostredníctvom zážitku získajú žiaci vedomosti a zručnosti tak, aby si ich každý osvojil na celý život.

Formy zážitkového vyučovania:

· Spontánna výtvarná tvorba (napr. Deň Zeme, Deň vody ...),

· V druhom ročníku prvého cyklu na jednej hodine týždenne v predmete Človek a  
            spoločnosť organizovať vychádzky so zameraním na orientáciu a spoznávanie  
            blízkeho okolia,

· Využitie tvorivej dramatiky vo vyučovaní (napr. bábkové divadlo, rolové hry, 
            improvizácie, dialogizácia...),

· spolupráca s rodičmi ( besedy s napr. včelárom, lesníkom, lekárom...),


Ročníkové projekty

Ročníkové projekty budú prebiehať s cieľom:

· spoznať a rozvíjať potenciál žiakov, ich schopnosti, talenty a predpoklady,

· prehĺbiť znalosti žiakov o kultúrnych a historických pamiatkach v regióne 

· rozvíjať jazykové, komunikačné a prezenčné zručnosti,



	             
	



Výlety v regióne 

Školské výlety sú zamerané na spoznávanie prírodných a kultúrno-historických pamiatok regiónu – Bratislavský kraj


Denná forma štúdia sa môže uskutočňovať aj ako dištančná:

a) v celom rozsahu vzdelávania pre žiakov, ktorí plnia povinnú školskú dochádzku  
            individuálnym vzdelávaním preto, že ich zdravotný stav neumožňuje účasť na 
            vzdelávaní v škole alebo preto, že boli vzatí do väzby alebo sú vo výkone trestu  
            odňatia slobody,2

b) v rozsahu podľa odporúčania zariadenia poradenstva a prevencie pre žiakov so  
            zdravotným znevýhodnením, ktorí sú vzdelávaní podľa individuálneho vzdelávacieho 
            programu, vrátane žiakov so všeobecným intelektovým nadaním, 3

c) v rozsahu podľa rozhodnutia riaditeľa školy pre žiakov, ktorí plnia povinnú školskú 
            dochádzku podľa individuálneho učebného plánu, 4

d) v rozsahu podľa rozhodnutia ministra školstva, vedy, výskumu a športu v čase 
            mimoriadnej situácie, núdzového stavu alebo výnimočného stavu pre všetkých žiakov,5
e) v nevyhnutne potrebnom rozsahu, najviac však jeden mesiac:

                - zo závažných organizačných dôvodov,

                 - z technických dôvodov (napr. havária v budove školy, rekonštrukcia budovy školy),
                 - z hygienicko-epidemiologických dôvodov, na základe nariadeného opatrenia 
                   príslušného regionálneho úradu verejného zdravotníctva alebo

                - z iných dôvodov, ktoré môžu ohroziť bezpečnosť a zdravie detí a zamestnancov  
                   alebo môžu spôsobiť závažné škody na majetku.

Dištančné vzdelávanie je organizované bez priameho kontaktu učiteľa alebo odborného zamestnanca so žiakom, komunikáciou prostredníctvom dostupných komunikačných prostriedkov, najmä prostriedkov založených na využívaní počítačových sietí.


6. Vyučovací jazyk

Vyučovacím jazykom v základnej škole je slovenský jazyk, v ktorom sa vyučujú všetky predmety v každom vzdelávacom cykle.




	

7. Učebný plán 

Učebný plán Základná škola, Kulíškova 8, Bratislava

Poznámky k učebnému plánu


1. Učebný plán vymedzuje týždenný počet vyučovacích hodín. Jedna vyučovacia hodina podľa tohto plánu trvá 45 minút. V prípade realizácie blokového vyučovania v danom vyučovacom predmete, resp. vzdelávacej oblasti je jeden blok tvorený dvoma vyučovacími hodinami v trvaní 90 minút.

2. Rozdelenie tried na skupiny a zriaďovanie skupín na vyučovanie jednotlivých predmetov sa uskutočňuje podľa vyhlášky o základnej škole § 3 ods. 1 až 4 vyhlášky č.223/2022 Z.z.

a. Na vyučovanie vyučovacích predmetov náboženská výchova a etická výchova sa trieda rozdeľuje na skupiny. Jedna skupina má najviac 20 žiakov. Do jednej skupiny možno spájať žiakov viacerých tried jedného ročníka. Ak počet žiakov v skupine klesne pod 12 žiakov, možno do skupín spájať aj žiakov rôznych ročníkov. Voľbu príslušného vyučovacieho predmetu nie je možné v priebehu školského roka zmeniť.






	

b. Na vyučovanie vyučovacích predmetov anglický jazyk, nemecký jazyk a informatika sa trieda rozdeľuje na skupiny, ak je v nej počet žiakov vyšší ako 17. Do jednej skupiny možno spájať žiakov viacerých tried jedného ročníka.

c.Na vyučovanie vyučovacieho predmetu človek a svet práce sa v 3. cykle trieda rozdeľuje na skupiny, ak je v nej počet žiakov vyšší ako 17. Do jednej skupiny možno spájať žiakov viacerých tried jedného ročníka.

d.Na vyučovanie vyučovacieho predmetu telesná a športová výchova sa trieda rozdeľuje na skupiny na každej vyučovacej hodine, ak je v nej počet žiakov vyšší ako 25, alebo ak školský vzdelávací program určuje iné delenie. Do jednej skupiny možno spájať žiakov viacerých tried jedného ročníka. Pre chlapcov a dievčatá možno vytvoriť v súlade so školským vzdelávacím programom oddelené skupiny. Ak sa vyučovací predmet telesná a športová výchova vyučuje v oddelených skupinách pre chlapcov a dievčatá a nie je možné vytvoriť v jednom ročníku skupinu s počtom najmenej 12 žiakov, možno do skupín spájať aj žiakov po sebe nasledujúcich ročníkov; ak nie je možné do skupiny spojiť žiakov po sebe nasledujúcich ročníkov, možno do nej spojiť žiakov rôznych ročníkov rovnakého stupňa.

e.V odôvodnenom prípade uvedenom v školskom vzdelávacom programe sa počet skupín a počet žiakov v skupine okrem vyučovacieho predmetu človek a svet práce určuje podľa priestorových, personálnych a finančných podmienok základnej školy, podľa charakteru činnosti žiakov a podľa náročnosti predmetu s ohľadom na požiadavky bezpečnosti a ochrany práce; počet žiakov v jednej skupine sa môže zvýšiť najviac o troch žiakov.

3. Na základe rámcového učebného plánu škola vypracovala učebný plán školy, v ktorom rozhodla o zaradení vyučovacieho predmetu komunikácia vzdelávacej oblasti človek a spoločnosť do všetkých ročníkov 1. cyklu a v 4. ročníku 2. cyklu, pričom vyučovanie konkrétneho vyučovacieho predmetu napĺňa víziu školy a rešpektuje zásadu veku-primeranosti;

	4. Podľa tohto rámcového učebného plánu sa vzdelávajú aj žiaci so zdravotným znevýhodnením a žiaci s nadaním a to s uplatnením špecifík podľa časti 12 Systém podpory žiakov v súlade s princípmi inkluzívneho vzdelávania tohto dokumentu. Starostlivosť o takýchto žiakov je zabezpečená Školským podporným tímom spolupracujúcim s CPP.
	



5.Pri prestupe žiaka prijímajúca škola v prípade zistených odlišností v rámcovom učebnom pláne predchádzajúcej školy zohľadní žiakovi ich kompenzáciu (neklasifikovať predmet) spravidla v priebehu jedného školského roka.
6.Hodinové dotácie vyučovacích predmetov v učebnom pláne škola určuje tak, aby boli dodržané tieto pravidlá:

a.Každý vyučovací predmet v učebnom pláne školy je zaradený do vzdelávacej oblasti definovanej v štátnom vzdelávacom programe.

b.V učebnom pláne počet hodín pre konkrétny vyučovací predmet ako aj súčet hodinových dotácií tohto predmetu vo všetkých ročníkoch príslušného vzdelávacieho cyklu nie je v učebnom pláne nižší ako určuje učebný plán.

c.V učebnom pláne počet hodín pre konkrétnu vzdelávaciu oblasť ako aj súčet hodinových dotácií tejto vzdelávacej oblasti vo všetkých ročníkoch príslušného vzdelávacieho cyklu nie je v učebnom pláne nižší ako určuje učebný plán.
d.Celkový súčet hodín v ročníku rešpektuje počet stanovený v učebnom pláne.

7.Rozdelenie časových dotácií v učebnom pláne školy je východiskom pre rozdelenie učiva v učebných osnovách školského vzdelávacieho programu. Rozsah učiva v učebných osnovách pre jednotlivé predmety a ročníky zodpovedá rozdeleniu hodín v učebnom pláne školy.

8.Škola realizuje v 2. a v 3. cykle pre každú triedu tematické dni zamerané na rozvoj prierezových gramotností v rozsahu 4 vyučovacích dní v jednom školskom polroku, pričom jeden vyučovací deň predstavuje šesť vyučovacích hodín. Ciele a obsah tematických dní pre jednotlivé ročníky, ktoré vychádzajú zo vzdelávacích štandardov a podporujú ciele základného vzdelávania, ako aj víziu školy, má škola povinne vypracovať do roku 2028 a po vypracovaní budú zaradené ako samostatná kapitola. 

9.Škola realizuje raz ročne v každom ročníku 1. a 2. cyklu didaktické hry a v každom ročníku 3. cyklu účelové cvičenie. Jeden vyučovací deň predstavuje v 1. cykle päť vyučovacích hodín a v 2. a 3. cykle šesť vyučovacích hodín. Ciele a obsah didaktických hier a účelových cvičení má škola zadefinované v školskom vzdelávacom programe v rámci učebných osnov vzdelávacej oblasti Zdravie a pohyb.
10. Pri vyučovaní predmetov, ktoré nie sú priamo uvedené vo vyhláške o základnej škole, možno žiakov deliť na skupiny podľa priestorových, personálnych a finančných podmienok školy a podľa náročnosti predmetu s ohľadom na požiadavky bezpečnosti a ochrany zdravia pri práci.
11. Na vyučovanie vyučovacieho predmetu telesná a športová výchova sa trieda rozdeľuje na skupiny na každej vyučovacej hodine, ak je v nej počet žiakov vyšší ako 25. Telesná a športová výchova sa v 1. a 2. cykle vyučuje pre chlapcov a dievčatá spoločne.


Zdravie a pohyb

V súlade s novelizáciou zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov platnou od 1.6.2023 sa telesná a športová výchova (3 hod) v našej škole vyučuje v prvom až deviatom ročníku:

· formou športového výcviku

· v školskom klube detí

· formou vyučovacích blokov


1. ročník:

a. športový výcvik - základný plavecký výcvik (12h)

b. v školskom klube detí (16h)

c. vyučovací blok – športový deň (5h)

2. ročník:

a. športový výcvik - základný korčuliarsky výcvik (12h)

b. v školskom klube detí (16h)

c. vyučovací blok – športový deň (5h)

3. ročník:

a. športový výcvik - základný turistický výcvik (14h)

b. v školskom klube detí (14h)

c. vyučovací blok – športový deň (5h)

4. ročník:

a. športový výcvik - základný lyžiarsky výcvik (12h)

b. v školskom klube detí (16h)

c. vyučovací blok – športový deň (5h)


5. ročník:

a. športový výcvik - zdokonaľovací plavecký výcvik (21h)

	b. vyučovací blok – športový deň (6h)


c. vyučovací blok – Deň pohybu (6h)




	



6. ročník:

a. športový výcvik - zdokonaľovací korčuliarsky výcvik (21h)

b. vyučovací blok – športový deň (6h)

c. vyučovací blok – Deň pohybu (6h)

7. ročník:

a. športový výcvik - zdokonaľovací lyžiarsky výcvik (21h)

b. vyučovací blok – športový deň (6h)

c. vyučovací blok – Deň pohybu (6h)

8. ročník:

a. športový výcvik - turistický výcvik (21h)

b. vyučovací blok – športový deň (6h)

c. vyučovací blok – Deň pohybu (6h)

9. ročník:

a. športový výcvik - turistický výcvik (21h)

b. vyučovací blok – športový deň (6h)

c. vyučovací blok – Deň pohybu (6h)





8. Tematické dni

Škola realizuje v 2. a 3. cykle pre každú triedu tematické dni zamerané na rozvoj prierezových
gramotností v rozsahu 8 vyučovacích dní v školskom roku. Jeden vyučovací deň je v rozsahu 
6 vyučovacích hodín. 
Ciele a obsah tematických dní pre jednotlivé ročníky vychádzajú zo vzdelávacích štandardov 
predmetov, prierezových gramotností, vízie a priorít školy.


Tematický deň je realizovaný formou medzipredmetového vyučovania počas jedného dňa
(v prípade potreby dlhšie) alebo formou exkurzie, ktorej predchádza príprava.
 










9. Vzdelávanie žiakov so zdravotným znevýhodnením, žiakov s nadaním a cudzincov


Školský vzdelávací program je vypracovaný v súlade s princípmi inkluzívneho vzdelávania zakotvenými v školskom zákone 245/2008, § 3, písm. d) e) f), na základe ktorých sú pri výchove a vzdelávaní zohľadňované individuálne osobitosti a potreby všetkých žiakov. Hlavným cieľom je zabezpečiť im rovnocenný prístup k vzdelávaniu, dbať na celkový rozvoj ich schopností a osobnosti, budovať pozitívny vzťah ku škole a vzdelávaniu, dosiahnuť primeraný stupeň vzdelania a primerané začlenenie do spoločnosti.

Škola zabezpečuje všetkým žiakom, podľa identifikovaných potrieb podporné opatrenia vyplývajúce z Katalógu podporných opatrení (https://podporneopatrenia.minedu.sk/katalog-podpornych-opatreni), ktorý špecifikuje podporné opatrenia vo výchove a vzdelávaní poskytované školou alebo školským zariadením, potrebné na to, aby sa dieťa alebo žiak mohli plnohodnotne zapájať do výchovy a vzdelávania a rozvíjať svoje vedomosti, zručnosti a schopnosti.

Podporné opatrenia sa poskytujú na základe vyjadrenia pedagogického zamestnanca v kategórii učiteľ alebo školský špeciálny pedagóg, vyjadrenia odborného zamestnanca školy alebo vyjadrenia zariadenia poradenstva a prevencie v rámci odbornej činnosti.


1. Podporné opatrenia bez vyjadrenia školy alebo zariadenia poradenstva – sa poskytujú všetkým žiakom bez nutnosti vyjadrenia sa k poskytnutiu podporného opatrenia, podľa aktuálnej potreby školy:

· preventívne aktivity na podporu fyzického a duševného zdravia (Zippyho kamaráti, 
            Emocionálny kompas), aktivity s triednymi učiteľmi zamerané na zlepšenie  
[bookmark: _GoBack]            klímy v triednych kolektívoch v rámci vyučovacích predmetov kruh komunity

(1. stupeň) a výchova k životným zručnostiam (2. stupeň),

· aktivity zamerané na prevenciu rizikového správania (besedy, diskusie, sociometrie),  
            špecifické sledovanie rizikových faktorov – adaptácia žiakov 1. ročníka, prechod na 2. 
            stupeň, prestup žiaka z inej školy a pod.,

· preventívna činnosť, krízová intervencia, skríning v spolupráci zariadenia poradenstva  
            a prevencie (CPP) so školským podporným tímom (ŠPT) a zák. zástupcami žiakov

· kariérne poradenstvo, depistáže pri zápisoch do 1. ročníka a iné.





	
2. Cielené podporné opatrenia, ku ktorých nároku sa vyjadruje škola alebo zariadenie poradenstva – 
· Intervencie (so školským psychológom ,školským špeciálnym pedagógom, školským logopédom, ...)
· Úprava priestorov školy
· Jazykový kurz alebo iná podpora
· Zabezpečenie doučovania žiaka
· Podpora sociálneho začlenenia
· Predchádzanie predčasnému ukončovaniu školskej dochádzky
· Špecializované kariérové poradenstvo

3. Špecifické podporné opatrenia, k nároku ktorých sa vyjadruje iba zariadenie poradenstva - 
· úprava obsahu a hodnotenia
· špecifické kompenzačné pomôcky
· sebaobslužné činnosti
· poskytovanie zdravotnej starostlivosti
· pedagogický asistent
· vzdelávanie vo vyučovacom predmete alebo vo vzdelávacej oblasti vo vyššom ročníku

Žiakov so zdravotným znevýhodnením vzdeláva základná škola podľa školského vzdelávacieho programu a učebného plánu školy príslušného ročníka. Ak žiakovi špeciálne výchovno-vzdelávacie potreby neumožňujú, aby sa vzdelával podľa školského vzdelávacieho
programu školy, vzdeláva sa podľa individuálneho vzdelávacieho programu s informovaným súhlasom zákonného zástupcu alebo zástupcu zariadenia. Ak ide o žiaka najmenej v piatom ročníku, je individuálny vzdelávací program prekonzultovaný aj s týmto žiakom.


Individuálny vzdelávací program obsahuje podporné opatrenia a upravuje jednotlivé časti školského vzdelávacieho programu podľa špeciálnych výchovno-vzdelávacích potrieb žiaka, najmä obsah, metódy, formy alebo spôsob hodnotenia a dochádzky do školy. Súčasne upravuje spoluprácu so zákonným zástupcom, pedagogickými alebo odbornými zamestnancami školy alebo zariadenia poradenstva a prevencie. Podľa individuálneho vzdelávacieho programu sa vzdeláva aj žiak, ktorému bolo povolené individuálne vzdelávanie (podľa Zák. 245/2008, §24). Individuálny vzdelávací program žiaka so zdravotným znevýhodnením vypracuje školský špeciálny pedagóg v spolupráci s triednym učiteľom, pedagogickým asistentom, vyučujúcimi, prípadne s inými odbornými zamestnancami školy alebo zariadenia poradenstva. Je možné ho počas školského roka upravovať tak, aby zohľadňoval aktuálne potreby žiaka. Na základe odporúčania zariadenia poradenstva môže byť žiak v predmete cudzí jazyk hodnotený inak ako klasifikáciou (podľa § 55, ods. 12, Školského zákona). Zmena hodnotenia predmetu cudzí jazyk sa uvedie do zápisnice z pedagogickej rady.

Systematickú podporu žiakom so špeciálnymi výchovno-vzdelávacími potrebami zabezpečujú členovia Školského podporného tímu – školský špeciálny pedagóg, sociálny pedagóg alebo pedagogické asistentky prostredníctvom intervencií podľa individuálnych potrieb jednotlivých žiakov. Školský špeciálny pedagóg a odborný zamestnanec školy súčasne poskytujú konzultácie a poradenstvo rodičom, zákonným zástupcom, pedagógom a vychovávateľom.

Výchovu a vzdelávanie žiakov s intelektovým nadaním realizuje škola v triedach spolu s ostatnými žiakmi. Cieľom výchovy a vzdelávania žiakov s nadaním je umožniť im vzdelávať sa a rozvíjať v súlade s ich vývinovými charakteristikami, s prihliadnutím na ich vývinové špecifiká. Snažíme sa o dosiahnutie optimálneho rozvoja ich nadania a o všestranný harmonický osobnostný vývin. Ak žiakovi s intelektovým nadaním jeho špeciálne výchovno-vzdelávacie potreby neumožňujú, aby sa vzdelával podľa školského vzdelávacieho programu, postupuje tento žiak podľa individuálneho vzdelávacieho programu, ktorý špecifikuje obsah, metódy, formy a spôsoby hodnotenia konkrétneho žiaka. Individuálny vzdelávací program je s informovaným súhlasom rodiča prekonzultovaný aj s odborným zamestnancom zariadenia poradenstva, u žiaka najmenej v piatom ročníku aj s týmto žiakom.

Osobitosti výchovy a vzdelávania cudzincov

Pri realizácii výchovno-vzdelávacieho procesu žiaka – cudzinca sa vždy berie ohľad najmä na jeho individuálne výchovno-vzdelávacie potreby, na úroveň jeho vzdelania, ovládanie vyučovacieho jazyka a jeho individuálne osobitosti. Uplatňujú sa potrebné podporné opatrenia, ktoré môžu byť zamerané na:
	diferencovaný,	personalizovaný	prístup	úpravou	cieľov	a obsahu	výchovy

a vzdelávania	-	(napríklad	formou	individuálneho	rozloženia	učiva	v rámci

vzdelávacieho	cyklu	alebo	v rámci	stupňa	vzdelania),	úpravou	metód,	foriem

a prístupov vrátane metód a foriem skúšania a hodnotenia

· podporu na osvojovanie si štátneho (slovenského) jazyka, ak je to u daného žiaka 
            potrebné

· využívanie rôznych kompenzačných a špeciálnych edukačných pomôcok, podľa 
             potreby

· identifikáciu potrieb, prekážok a bariér vo výchove a vzdelávaní formou 
             pedagogickej, prípadne orientačnej diagnostiky alebo monitoringu a hodnotenia rizík 
             u jednotlivých žiakov – cudzincov.

Počas adaptačného obdobia žiaka – cudzinca, v čase osvojovania si vyučovacieho jazyka školy (odporúčané dve hodnotiace obdobia) sa predmet slovenský jazyk a literatúra neklasifikuje, žiaci sú hodnotení – absolvoval, neabsolvoval. Škola zohľadňuje úroveň ovládania vyučovacieho jazyka aj na ostatných predmetoch. Iná forma hodnotenia pre žiaka – cudzinca sa uvedie do zápisnice z pedagogickej rady aj s predpokladanou dĺžkou obdobia, počas ktorého bude tento žiak hodnotený inak ako ostatní žiaci príslušnej triedy v príslušnom vyučovacom predmete.


10. Učebné osnovy


Učebné osnovy sú spracované v súlade so Štátnym vzdelávacím programom pre základné vzdelávanie schváleným dňa 31. 3. 2023 pod č. 2023/831:7‐A2140 www.minedu.sk/statny-vzdelavaci-program-pre-zakladne-vzdelavanie/.


Vymedzujú ciele, výkonový a obsahový štandard jednotlivých vyučovacích predmetov. Učebné osnovy vychádzajú z počtu hodín pridelených pre vyučovací predmet v učebnom pláne školy a zároveň rešpektujú osobitosti žiakov školy a ich potenciál.





	
V učebných osnovách sú rozpracované a zadelené výkonové a obsahové štandardy vyučovacích predmetov za daný vzdelávací cyklus do jeho ročníkov. Učebné osnovy tvoria samostatnú prílohu k ŠkVP (Príloha č.1).

11. Hodnotenie vzdelávacích výsledkov žiakov

Hodnotenie a klasifikácia prospechu žiakov vo všetkých predmetoch bude realizovaná v súlade so zákonom č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov a Metodického pokynu č. 22/2011 na hodnotenie žiakov základných škôl.


Cieľom hodnotenia vzdelávacích výsledkov žiakov v škole je poskytnúť žiakovi a jeho zákonným zástupcom spätnú väzbu o tom, ako žiak zvládol danú problematiku, v čom má rezervy, aké sú jeho pokroky. Cieľom je ohodnotiť prepojenie vedomostí so zručnosťami a spôsobilosťami.


Sústredíme sa na rozpracovanie formatívneho hodnotenia výsledkov žiakov. Hodnotenie budeme robiť na základe vopred stanovených kritérií, prostredníctvom ktorých budeme sledovať napredovanie žiaka. Nástroje a kritériá hodnotenia sú podrobne rozpracované v internej smernici školy Vlastný systém hodnotenia vzdelávacích výsledkov žiakov školy.


Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.


Vo výchovno-vzdelávacom procese sa bude uskutočňovať priebežné a súhrnné hodnotenie:

· priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť,

· súhrnné hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.




	

Celkové hodnotenie žiaka na konci prvého a druhého polroka vyjadruje výsledky jeho hodnotenia vo vyučovacích predmetoch a hodnotenie jeho správania. Hodnotenie správania je rozpracované v školskom poriadku.


11.1 Hodnotenie žiakov v prvom vzdelávacom cykle

V prvom cykle je v našej škole zavedené slovné hodnotenie všetkých predmetov počas celého školského roka. Slovné hodnotenie je konkrétne slovné vyjadrenie dosiahnutej úrovne žiaka vo vzťahu k cieľu vyučovania a k individuálnym možnostiam žiaka. Cieľom hodnotenia je podporiť individuálny pokrok žiaka v rôznych oblastiach vzdelávania. Pre motiváciu a podporu rozvoja je každé dieťa hodnotené pečiatkami, nálepkami a stručným slovným komentárom učiteľa, ktorý odráža jeho aktuálny pokrok v učive a kľúčové zručnosti v štyroch úrovniach:
Osvojené:

Žiak pracuje samostatne.

Efektívne aplikuje všetky získané spôsobilosti v rôznych situáciách bez potreby pomoci.

Takmer osvojené:

Žiak potrebuje občas usmerniť.

Rozumie väčšine zadaní, má osvojené základné spôsobilosti, dokáže samostatne pracovať.

Čiastočne osvojené:

Žiak potrebuje pomoc učiteľa.

Základné spôsobilosti má osvojené čiastočne, pri porozumení zadaní a ich aplikácii v praktických činnostiach potrebuje pomoc.

Neosvojené:

Žiak potrebuje plnú podporu učiteľa.

Žiak nemá osvojené základné spôsobilosti a nedokáže ich samostatne aplikovať.

Toto hodnotenie bude priebežne aktualizované na základe žiakovej práce a pokroku v daných oblastiach. Učiteľ bude poskytovať žiakom konkrétne slovné hodnotenie podľa týchto úrovní a zároveň im poskytne odporúčania na ďalší rozvoj.


11.2 Hodnotenie žiakov v druhom vzdelávacom cykle

V druhom cykle máme zavedené kombinované hodnotenie. Niektoré vyučovacie predmety budú hodnotené kombinovane (klasifikáciou a slovným hodnotením) a niektoré iba slovným komentárom (ako v prvom cykle).

Súhrnné hodnotenie vykonané formou kombinácie klasifikácie a slovného hodnotenia je hodnotenie žiaka klasifikačným stupňom a opisom toho ako žiak plnil ciele vzdelávania vo vyučovacom predmete.


Slovne hodnotíme v štyroch úrovniach:

Osvojené:

Žiak pracuje samostatne.

Efektívne aplikuje všetky získané spôsobilosti v rôznych situáciách bez potreby pomoci.

Takmer osvojené:

Žiak potrebuje občas usmerniť.

Rozumie väčšine zadaní, má osvojené základné spôsobilosti, dokáže samostatne pracovať.

Čiastočne osvojené:

Žiak potrebuje pomoc učiteľa.

Základné spôsobilosti má osvojené čiastočne, pri porozumení zadaní a ich aplikácii v praktických činnostiach potrebuje pomoc.

Neosvojené:

Žiak potrebuje plnú podporu učiteľa.

Žiak nemá osvojené základné spôsobilosti a nedokáže ich samostatne aplikovať.


Klasifikujeme týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný



Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických,



praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.













	


11.3 Hodnotenie žiakov v treťom vzdelávacom cykle


V treťom cykle máme zavedené hodnotenie klasifikáciou a v niektorých predmetoch slovným hodnotením.

Slovné hodnotenie v štyroch úrovniach:

Osvojené:

Žiak pracuje samostatne.

Efektívne aplikuje všetky získané spôsobilosti v rôznych situáciách bez potreby pomoci.

Takmer osvojené:

Žiak potrebuje občas usmerniť.

Rozumie väčšine zadaní, má osvojené základné spôsobilosti, dokáže samostatne pracovať.

Čiastočne osvojené:

Žiak potrebuje pomoc učiteľa.

Základné spôsobilosti má osvojené čiastočne, pri porozumení zadaní a ich aplikácii v praktických činnostiach potrebuje pomoc.

Neosvojené:

Žiak potrebuje plnú podporu učiteľa.

Žiak nemá osvojené základné spôsobilosti a nedokáže ich samostatne aplikovať.



Klasifikujeme týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný



Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne. 

Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa.
Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.





KRITÉRIÁ HODNOTENIA 
Všeobecné zásady hodnotenia 
Predmetom hodnotenia je úroveň dosiahnutých vedomostí, zručností a kompetencií podľa platných učebných osnov a vzdelávacích štandardov, pričom sa zohľadňuje aj schopnosť aplikovať tieto vedomosti a zručnosti v rôznych kontextoch a situáciách. 
Cieľom hodnotenia je podporiť individuálny pokrok žiaka a zamerať sa na jeho pokrok v rôznych oblastiach. Pre motiváciu a podporu rozvoja je každé dieťa v 1. cykle hodnotené pečiatkou a stručným slovným komentárom, ktorý odráža jeho aktuálny pokrok v učive. Tento komentár bude obsahovať konkrétne hodnotenie pokroku na základe stanovených kritérií. V 2. a 3. cykle sa pečiatky nevyužívajú, len slovný komentár. V priebehu školského roka učiteľ priebežne poskytuje slovné hodnotenie, ktoré môže byť vytvorené písomne alebo ústne. 
Hodnotenie bude hodnotiť pokrok v rôznych oblastiach, ako sú samostatnosť, spolupráca, porozumenie učiva a iné kľúčové zručnosti, a to na štyroch úrovniach: 
• Ešte neosvojené: Žiak ešte nerozumie základným princípom a nedokáže ich samostatne aplikovať. Potrebuje plnú podporu. 
• Čiastočne osvojené: Žiak začína chápať základné princípy. Potrebuje pomoc pri aplikácii. 
• Takmer osvojené: Žiak dokáže aplikovať väčšinu princípov samostatne. Občas potrebuje usmernenie. 
• Úplne osvojené: Žiak samostatne a efektívne aplikuje všetky princípy v rôznych situáciách bez potreby pomoci. Toto hodnotenie bude priebežne aktualizované na základe žiakovej práce a pokroku v daných oblastiach. Učiteľ bude poskytovať žiakom konkrétne slovné hodnotenie podľa týchto úrovní a zároveň im poskytne odporúčania na ďalší rozvoj. 
Na konci prvého polroka žiaci dostanú výpis slovného hodnotenia, ktorý bude obsahovať hodnotenie ich pokroku v jednotlivých oblastiach a výstupy na každej z úrovní. V tomto výpise budú zahrnuté konkrétne informácie o tom, kde žiak dosiahol pokrok a v ktorých oblastiach je potrebné sa ešte zlepšiť. 
Na konci druhého polroka žiaci dostanú riadne vysvedčenie so slovným hodnotením, ktoré sumarizuje celý školský rok a hodnotí celkový pokrok žiaka. Hodnotenie žiakov je priebežne sprostredkované rodičom po skončení každého štvrťroka, a to pri príležitosti rodičovského združenia a konzultačných hodín, kde učiteľ informuje rodičov o pokroku žiaka, jeho silných stránkach a oblastiach, ktoré si vyžadujú zlepšenie. Tento proces je zameraný na vytvorenie otvorenej komunikácie medzi školou a rodičmi, aby sa žiakom poskytla podpora, ktorá podporí ich rast.



Princípy a zásady hodnotenia v našej škole 
Zásady pedagogického taktu 
Vyučujúci dodržujú zásady pedagogického taktu, najmä: 
• Nehodnotia žiakov hneď po ich návrate do školy (po neprítomnosti dlhšej ako jeden týždeň), aby sa zabezpečilo, že žiak bude mať dostatočný čas na opätovné zapojenie sa do vyučovania. • Účelom skúšania nie je nachádzať nedostatky, ale učiteľ hodnotí to, čo žiak vie a čo sa mu podarilo osvojiť. 
• Učiteľ hodnotí len prebraté učivo, a to na základe konkrétnych kritérií hodnotenia, ktoré sú vopred jasne definované. 
Zameranie na pokrok a rast žiaka 
Hodnotenie v našej škole je zamerané na podporu individuálneho pokroku žiaka, rozvoj jeho sebadôvery a schopnosti hodnotiť vlastnú prácu a prácu ostatných. Všetky metódy hodnotenia, vrátane slovného hodnotenia, sebahodnotenia, vzájomného hodnotenia a skupinovej práce, sú implementované s cieľom rozvíjať kompetencie žiakov a motivovať ich k ďalšiemu zlepšovaniu. 
Príklad aplikácie: 
• V oblasti spolupráce a komunikácie sa bude hodnotiť, ako žiak zlepšuje svoju schopnosť pracovať v tíme a vyjadrovať sa jasne a rešpektujúco počas celého roka, pričom pravidelne poskytujeme spätnú väzbu a odporúčania na ďalší rozvoj. 
Jasne definované kritériá hodnotenia 
Každý predmet a každý aspekt hodnotenia má jasne definované kritériá pre všetky úrovne výkonu: Ešte neosvojené, Čiastočne osvojené, Takmer osvojené a Úplne osvojené. Tieto kritériá sú spravodlivé a dostatočne konkrétne, aby žiaci a rodičia presne vedeli, čo sa od nich očakáva a ako môžu zlepšiť svoje schopnosti. 
Príklad aplikácie: 
• Pre vnímanie jedinečnosti žiaka sú stanovené konkrétne ukazovatele pokroku, ktoré opisujú, aké konkrétne správanie alebo postoje sú potrebné na prechod do ďalšej úrovne. 
Formatívne (priebežné) hodnotenie 
Naša škola kladie veľký dôraz na priebežné hodnotenie žiakov. Toto hodnotenie neslúži len na sumarizovanie výkonu. Je kľúčovým nástrojom pre podporu učenia a motiváciu žiakov. Bude sa pravidelne revidovať a prispôsobovať podľa potrieb a pokrokov žiakov. 
Príklad aplikácie: 
• Pozorovanie: Učitelia pravidelne sledujú žiakov počas vyučovania a zaznamenávajú ich pokroky. Tieto záznamy sa potom používajú ako spätná väzba, ktorá žiakom pomáha v ďalšom učení. 
• Diskusie a rozhovory: Učitelia sa budú zúčastňovať diskusií a individuálnych rozhovorov so žiakmi, čo im poskytne príležitosť vyjadriť svoje názory, identifikovať slabé miesta a spoločne pracovať na zlepšení.

Spravodlivé a motivujúce hodnotenie 
Slovné hodnotenie musí byť spravodlivé, transparentné a motivujúce. Rodičia a žiaci budú pravidelne informovaní o progrese, silných stránkach a oblastiach na zlepšenie. Hodnotenie bude stimulovať žiakov k tomu, aby sa neustále zlepšovali a využívali svoje silné stránky. Príklad aplikácie: 
• Sebahodnotenie a rovesnícke hodnotenie: Umožníme žiakom hodnotiť seba a svojich spolužiakov na základe dohodnutých kritérií, čo podporí reflexiu a zodpovednosť za vlastné učenie. 
• Komentáre a poznámky: Učitelia poskytujú detailné písomné alebo ústne komentáre, ktoré sú zamerané na silné stránky žiaka, ako aj na konkrétne rady na zlepšenie. 

Rešpektovanie jedinečnosti každého žiaka 
Hodnotenie v našej škole bude vždy zohľadňovať jedinečnosť každého žiaka a jeho individuálny spôsob učenia sa. Každý žiak má iné tempo učenia, a preto sa hodnotenie bude prispôsobovať tomu, aby sa každý žiak cítil podporený a motivovaný. 
Príklad aplikácie: 
• Pri hodnotení spolupráce a rešpektu k ostatným sa bude zohľadňovať nielen, ako žiak interaguje s ostatnými v triede, ale aj to, ako sa zlepšuje v priebehu času, pričom sa poskytuje spätná väzba, ktorá podporuje jeho individuálny rast. 

Podpora rozvoja osobnosti a morálnych hodnôt 
V hodnotení sa bude klásť dôraz na rozvoj morálnych hodnôt žiakov, ako je empatia, rešpekt, zodpovednosť a sebadisciplína. Učitelia budú žiakov motivovať, aby konali v prospech dobra a rešpektovali rôznorodosť, čo bude pravidelne hodnotené na základe konkrétnych kritérií. Príklad aplikácie: 
• Kritériá ako „Získavať spôsobilosť, rozlišovať dobro od zla a konať v prospech dobra“ budú hodnotené slovne so zameraním na to, ako žiak aplikuje tieto hodnoty v praxi, pričom sa sleduje jeho pokrok v tejto oblasti počas školského roka. 
Zhrnutie 
• Princípy hodnotenia sú jasne stanovené a vzájomne prepojené s konkrétnymi kritériami hodnotenia. 

• Formatívne hodnotenie bude kľúčové pre sledovanie pokroku žiakov, zatiaľ čo sumatívne hodnotenie bude vychádzať zo zhrnutia týchto pokrokov. 
• Spravodlivé, motivačné a individuálne hodnotenie bude podporovať žiakov v ich raste a poskytne im konkrétne odporúčania pre zlepšenie. 

Tento prístup zabezpečí, že hodnotenie bude nielen spravodlivé, ale aj podporujúce rozvoj žiakov v rôznych oblastiach ich vzdelávania a osobnostného rastu.

Nástroje a metódy hodnotenia 
V našej škole kladieme dôraz na individuálny rozvoj žiakov a spravodlivé hodnotenie, ktoré podporuje ich pokrok v rôznych oblastiach vzdelávania. Hodnotenie nie je len o vyjadrení výsledkov, ale predovšetkým o podpore učenia a rastu každého žiaka. Z tohto dôvodu využívame rôzne metódy a nástroje hodnotenia, ktoré nám umožňujú poskytovať komplexnú a presnú spätnú väzbu, zohľadňujúcu silné stránky žiaka, ale aj oblasti, v ktorých sa môže zlepšiť. 
Cieľom hodnotenia v našej škole je: 
• Podporiť motiváciu žiakov a rozvoj ich sebadôvery, 
• Poskytovať jasné a konkrétne spätné väzby, ktoré vedú k zlepšovaniu výkonu žiaka, 
• Vytvoriť prostredie, kde žiak aktívne reflektuje svoj pokrok a preberá zodpovednosť za svoje učenie, 
• Umožniť žiakom a rodičom priebežné informovanie o pokroku a výsledkoch žiaka. 

Metódy a nástroje hodnotenia sú flexibilné, prispôsobiteľné potrebám žiaka a sú zamerané na ich sebareflexiu a kritické myslenie. Tieto nástroje nám umožňujú nielen hodnotiť výkon žiaka, ale aj podporovať jeho osobnostný a akademický rast v súlade s kritériami stanovenými v našich hodnotiacich princípoch. 
Využívame kombináciu slovného hodnotenia, priebežného hodnotenia, sebahodnotenia, vzájomného hodnotenia a skupinovej reflexie, ktoré vytvárajú celistvý obraz o pokroku žiaka a jeho schopnostiach. 
Tieto metódy nám umožňujú nielen objektívne posúdiť výkon žiaka, ale aj aktívne zapojiť žiakov do procesu hodnotenia, čím sa podporuje ich osobný rozvoj a sebadôvera. 






Najčastejšie nástroje a metódy hodnotenia, ktoré sú v našej škole používané v každodennom vzdelávacom procese: 

Sebahodnotenie žiakov 
Sebahodnotenie je dôležitou súčasťou hodnotenia žiakov a pomáha posilniť sebaúctu a sebavedomie žiakov. Zároveň sa žiaci učia preberať zodpovednosť za svoje výsledky. Sebahodnotenie je súčasťou priebežného hodnotenia a zaraďuje sa do procesu vzdelávania primeraným spôsobom podľa veku a vývojovej úrovne žiaka. 
• Chyba je prirodzenou súčasťou procesu učenia a je dôležitým prostriedkom učenia. Pedagogickí pracovníci sa o chybe so žiakmi rozprávajú a žiaci môžu niektoré práce sami opravovať. 
• Pri sebahodnotení žiak vyjadruje: - Čo sa mu podarilo. 
                                             - Aké má nedostatky a čo sa mu nedarí. 
                                             - Ako bude postupovať pri zlepšení svojej práce. 
• Sebahodnotenie nenahrádza klasické hodnotenie. Má doplňujúci a aktivizujúci charakter. 
• Žiak na konci polroka zhodnotí formou sebahodnotenia oblasti ako: zodpovednosť, sebadôvera, motivácia k učeniu a vzťahy k triednemu kolektívu.
Metódy na sebahodnotenie môžeme používať rôznymi spôsobmi: 
• Ústne hodnotenie, práca s chybou, dotazníky, testy, práca s portfóliom, posúdenie vlastného umeleckého výkonu a diskusia. 
• Frekvencia sebahodnotenia: Podľa potreby. Pravidelne po ukončení tematických celkov. 

Vzájomné hodnotenie 
Vzájomné hodnotenie umožňuje žiakom hľadať príčiny problémov a pracovať s chybami pri hodnotení prác svojich spolužiakov. Tento proces tiež podporuje zodpovednosť za hodnotenie ostatných a pomáha žiakom lepšie si uvedomiť objektívne kritériá hodnotenia. 
Žiak sa učí: • Hodnotiť svojich spolužiakov. 
                    • Preberať zodpovednosť za hodnotenie spolužiakov. 
                    • Objektívne posudzovať ich výkony a výsledky. 
                    • Hľadať príčiny problémov a pracovať s chybami. 
Metódy pre vzájomné hodnotenie: 
• Ústne hodnotenie a práca s obrázkami alebo znakmi, ktoré slúžia ako vizuálna podpora pre hodnotenie. 



Skupinová práca 
Pri hodnotení skupinovej práce je dôležité, aby žiaci dodržiavali niekoľko kľúčových zásad, ktoré zabezpečia efektívnu spoluprácu v rámci skupiny. Tieto zásady zohľadňujú, ako žiak prispieva k práci skupiny, ako komunikuje a akú podporu poskytuje svojim spolužiakom. Zásady hodnotenia skupinovej práce: 
• Dodržanie témy (žiak sa sústredí na tému a vracia členov skupiny späť k téme). 
• Vlastné nápady a myšlienky (žiak prináša užitočné nápady, udáva smer práce v skupine). 
• Podpora ostatných členov skupiny (žiak sa snaží zapojiť ostatných, vyjadruje uznanie ostatným).
• Komunikácia (žiak hovorí jasne a zrozumiteľne, počúva názory ostatných). 
• Podiel na práci v skupine (porovnanie aktivity jednotlivých členov skupiny, užitočnosť pre skupinu). 
Po každej skupinovej práci nasleduje reflexia, kde žiak vyjadrí svoj dojem z práce v skupine (napr. hodnotiaci kruh, sebahodnotiaci dotazník a pod.). 

Portfólio 
Portfólio je súbor prác, ktoré žiak vypracoval v priebehu roka. Môže zahŕňať rôzne úlohy, projekty, písomky, kresby a poznámky. Reflexia na prácu v portfóliu sa môže používať na pravidelné zhodnocovanie pokroku žiaka. Umožňuje žiakovi vidieť svoj pokrok počas roka. Pomáha učiteľovi sledovať dlhodobý vývoj žiaka a poskytuje žiakovi konkrétne dôkazy o jeho pokroku (napríklad pri predmetoch ako slovenský jazyk, matematika, anglický jazyk, etická výchova). 
Dotazníky a testy 
Dotazníky a testy môžu byť použité na overenie porozumenia učivu, na identifikovanie silných stránok žiaka, ako aj na spätnú väzbu o jeho výkonnosti.
Tieto nástroje poskytujú kvantitatívne údaje, ktoré dopĺňajú slovné hodnotenie. Pomáhajú učiteľom identifikovať oblasť, v ktorej žiak ešte potrebuje zlepšiť svoje vedomosti. Ponúkajú prehľad o pokroku v učive, skúšky a testy na konci tém. 

Ústne hodnotenie 
Ústne hodnotenie sa používa na hodnotenie interakcie žiaka počas hodiny. Učiteľ môže hodnotiť, ako žiak vyjadruje svoje názory, pristupuje k problémom a diskutuje s ostatnými. Umožňuje učiteľovi okamžite získať informácie o úrovni porozumenia žiaka a jeho schopnosti komunikovať. Uplatňujeme ho pri diskusiách, práci v tímoch a prezentáciách. 


Ďalšie nástroje a metódy sú špecifikované v kritériách hodnoteniach jednotlivých predmetov. 
Sumatívne hodnotenie 
Sumatívne hodnotenie v našej škole poskytuje komplexný pohľad na výkon žiaka počas určitého obdobia (napríklad polroka alebo celého školského roka). Cieľom je zohľadniť pokrok žiaka, jeho silné stránky, ako aj oblasti, ktoré si vyžadujú ďalší rozvoj. Sumatívne hodnotenie by malo byť spravodlivé, objektívne a motivačné, pričom by malo zohľadniť nielen konečný výsledok, ale aj celý proces učenia sa. 
Kroky tvorby sumatívneho hodnotenia: 
1. Reflexia a analýza pokroku žiaka: Pred tvorbou sumatívneho hodnotenia učiteľ dôkladne zhodnotí, ako žiak napredoval v priebehu obdobia hodnotenia. Toto zahŕňa pozorovanie vývoja žiaka v oblastiach ako samostatnosť, komunikácia, spolupráca a aplikácia učiva. 
2. Posúdenie výkonu podľa kritérií hodnotenia: Pri tvorbe sumatívneho hodnotenia sa použijú konkrétne kritériá hodnotenia, ktoré boli definované na začiatku hodnoteného obdobia. Tieto kritériá môžu zahŕňať nielen akademické výsledky, ale aj zručnosti ako kritické myslenie, rešpekt k ostatným, spolupráca a motivácia. 
3. Zohľadnenie rôznych metód hodnotenia: Sumatívne hodnotenie bude zohľadňovať všetky formy hodnotenia, ktoré boli použité počas obdobia, vrátane slovného hodnotenia, priebežného hodnotenia, sebahodnotenia, vzájomného hodnotenia a skupinových projektov. Tým sa zabezpečí, že hodnotenie je komplexné a nezameriava sa len na výsledky testov alebo úloh, ale aj na proces učenia a osobný rast žiaka. 
4. Zohľadnenie individuálnych potrieb žiaka: Sumatívne hodnotenie musí reflektovať aj individuálne schopnosti a potreby žiaka. Každý žiak je hodnotený v súlade so svojím progresom, bez porovnávania s ostatnými žiakmi. Dôležité je zdôrazniť, že pokrok žiaka je kľúčovým faktorom hodnotenia. 
5. Poskytovanie konkrétnej spätnej väzby: Na záver sumatívneho hodnotenia žiak dostáva konkrétnu spätnú väzbu, ktorá zohľadňuje jeho pokrok a rozvoj v rôznych oblastiach. Hodnotenie bude pozitívne a motivačné, pričom sa zameriame na silné stránky žiaka, ale aj na oblastiach, v ktorých je potrebné sa zlepšiť. Tým sa žiakom poskytne jasný smer pre ďalší rozvoj. 
6. Záver hodnotenia a plán ďalšieho rozvoja: Sumatívne hodnotenie by malo vždy obsahovať aj plán ďalšieho rozvoja žiaka. Tento plán môže zahŕňať konkrétne odporúčania, ako sa zlepšiť v určitých oblastiach, ako aj oblasti, kde žiak dosiahol vysoký výkon, ktoré bude možné ešte ďalej rozvíjať.



Zásady hodnotenia žiaka s podpornými opatreniami v základnej škole 
Hodnotenie žiakov s podpornými opatreniami je individualizované a spravodlivé, pričom sa zohľadňuje progres žiaka, jeho silné stránky a oblasti na zlepšenie. Kľúčové zásady zahŕňajú flexibilitu hodnotenia, priebežné hodnotenie, a dôraz na pokrok v rámci jeho individuálnych schopností a potrieb. Cieľom je, aby žiaci s podpornými opatreniami mali rovnakú príležitosť preukázať svoje schopnosti a rozvíjať sa v rámci svojho tempa učenia, s adekvátnou podporou a vedením. 
Rovnaké príležitosti pre všetkých žiakov 
• Zásada rovnosti v hodnotení znamená, že všetci žiaci, vrátane tých, ktorí majú podporné opatrenia, dostávajú rovnakú príležitosť na preukázanie svojich schopností a vedomostí. 
• Žiakom s podpornými opatreniami sa umožňuje odlišný spôsob hodnotenia (napr. predĺžený čas, použitie technických pomôcok, individuálna podpora), pričom konečné hodnotenie zohľadňuje pokrok a úspechy žiaka, nielen výsledky na testoch a úlohách. 

Individualizované hodnotenie 
• Hodnotenie sa prispôsobuje individuálnym potrebám žiaka s podpornými opatreniami. Učitelia zohľadňujú individuálne vývojové tempo žiaka, jeho schopnosti a obmedzenia, pričom sa zameriavajú na progres žiaka v rôznych oblastiach. 
• V prípade žiakov s vývinovými poruchami učenia, ako je dyslexia alebo dysgrafia, sa môže hodnotenie prispôsobiť tak, aby žiak mal dostatok času na vypracovanie úloh alebo mal prístup k pomôckam, ktoré mu uľahčujú proces učenia.

 Priebežné hodnotenie a spätná väzba
 • Priebežné hodnotenie je neoddeliteľnou súčasťou hodnotenia žiaka s podpornými opatreniami. Je potrebné pravidelne sledovať pokrok žiaka, poskytovať priebežnú spätnú väzbu a umožniť mu reflektovať na svoje výsledky. 
• Spätná väzba by mala byť pozitívna a konštruktívna, pričom by mala zdôrazniť, čo sa žiak naučil a na čom ešte potrebuje pracovať. Je dôležité, aby žiak mal možnosť zlepšiť sa v rámci svojho tempa. 

Flexibilita pri hodnotení
 • Pri hodnotení žiakov s podpornými opatreniami je potrebná flexibilita v hodnotiacich metódach a nástrojoch. Každý žiak má odlišný štýl učenia a potrebuje rôzne formy podpory, preto by mali byť hodnotiace metódy flexibilné a prispôsobené jeho individuálnym potrebám. • Tieto metódy môžu zahŕňať: 
· Projektové hodnotenie, ktoré žiakom s podpornými opatreniami umožňuje preukázať svoje schopnosti a vedomosti v praktických úlohách, 
· Ústne hodnotenie a diskusia, ktoré môžu byť vhodné pre žiakov s problémami v písomnej komunikácii. 

Zohľadnenie pokroku, nielen výsledkov 
• Pokrok žiaka je dôležitejším aspektom hodnotenia ako samotné konečné výsledky. Hodnotenie by malo reflektovať individuálny pokrok žiaka v rámci stanovených kritérií a nie len porovnanie s ostatnými žiakmi. 

• Učitelia hodnotia, ako žiak postupuje v osvojovaní si nových zručností a vedomostí, a nie len konečný výsledok. Tento prístup pomáha žiakom s podpornými opatreniami sústrediť sa na proces učenia a zlepšovať sa v priebehu času. 

Komunikácia s rodičmi a odborníkmi 
• Pravidelná komunikácia s rodičmi je nevyhnutná na to, aby bolo možné sledovať pokrok žiaka a prispôsobiť hodnotenie podľa jeho aktuálnych potrieb. Rodičia by mali byť pravidelne informovaní o tom, ako sa ich dieťa vyvíja v oblasti učenia a správania. 
• Komunikácia s odborníkmi (ako sú špeciálni pedagógovia, psychológovia) pomôže vytvoriť a upraviť individuálny plán hodnotenia, ktorý bude reflektovať odporúčania odborníkov a prispôsobiť hodnotenie individuálnym potrebám žiaka.





12. Stratégia digitálnej transformácie vzdelávania

Škola priebežne aplikuje vo výchove a vzdelávaní vybrané prvky dostupné najmä na webovom sídle: 
https://www.minedu.sk/digitalne-kompetencie-amedialna-gramotnost/ https://www.ncdtv.sk/strategiaDTS/, https://ai.iedu.sk/skoly-a-ucitelia/ai-gramotnost/ 

Kapitola bude podrobnejšie vypracovaná do 31.8.2027








13. Školský klub detí


Školský klub detí (ďalej ŠKD) je súčasťou ZŠ, v ktorej deti navštevujúce ŠKD plnia povinnú školskú dochádzku. ŠKD zabezpečuje činnosť podľa výchovného programu a je zameraný na prípravu detí na vyučovanie, záujmovú činnosť a na oddych v čase mimo vyučovania.

ŠKD zabezpečuje prevádzku v priestoroch základnej školy, v triedach určených na dopoludňajšie vyučovanie. Každé oddelenie každoročne dopĺňa svoj fond spoločenských hier, hračiek, športových pomôcok a podobne. Pre športové a rekreačné činnosti je k dispozícií telocvičňa, ihriská. Na relaxáciu a poznávanie môžu deti využívať aj záhradnú časť školského dvora, bylinkovú záhradu s pocitovým chodníkom. V poobedňajšej činnosti môžeme využívať aj environučebňu na rôzne diskusie, kuchynku na varenie a pečenie. Pre výchovno-vzdelávací proces má ŠKD k dispozícii knižnicu, oddychové zóny na chodbách školy a počítačové učebne. Triedy sú vybavené interaktívnym displejom, dataprojektorom.

Vypracovaný je ako samostatný Výchovný program pre ŠKD (samostatná príloha). 






	



14. Záver

Školský vzdelávací program je dokument, ktorý vymedzuje obsah a ciele vzdelávania podľa Štátneho vzdelávacieho programu pre základné vzdelávanie schváleného 31.3.2023 a podľa §7 ods.4 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov.


Zohľadňuje potreby našich žiakov, realizuje víziu školy a napĺňa strategické ciele školy. Podrobnejšie informuje o zamýšľanom obsahu, procese a hodnotení žiakov vzdelávania v každej vzdelávacej oblasti a vzdelávacom cykle.


Školský vzdelávací program je otvorený dokument, ktorý bude priebežne mapovaný, dopĺňaný a revidovaný na základe revízie štátneho vzdelávacieho programu pre jednotlivé cykly, aktuálnych potrieb našich žiakov a výziev spoločnosti.


Inovovaný školský vzdelávací program, ktorý bol vypracovaný podľa Štátneho vzdelávacieho programu z roku 2015 vrátane učebných osnov, bude naďalej platný až do ukončenia implementácie na škole, t.z. do konca školského roka, kedy sa budú podľa neho vzdelávať žiaci 9. ročníka. Všetky zmeny, ktoré je v ňom potrebné uviesť, vykonáva škola rovnako ako doteraz. 




































	


Školský vzdelávací program na školský rok 2026/2027


Školský vzdelávací program platný od školského roka 2026/2027 bol prerokovaný a schválený na Pedagogickej rade dňa 29. 8. 2026 a následne predložený v zmysle § 5 ods. 7 pís. c) zákona č. 596/2023 o štátnej správe v školstve a školskej samospráve a o zmene a doplnení niektorých zákonov zriaďovateľovi na schválenie a Rade školy na vyjadrenie. 

Zriaďovateľ schvaľuje ŠkVP, Rada školy pri ZŠ Kulíškova 8, Bratislava, nemá pripomienky k ŠkVP. 



........................................                ..........................................           ..........................................

 Mgr. Sylvia Lešková, MBA                        Ing. Martin Chren                                   Mgr. Nadežda Forgáčová     
         Riaditeľka školy                                  Starosta MČ Ružinov                               Predseda Rady školy                       

